system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Mont Blanc?
assistant
Mont Blanc (în traducere din franceză, Muntele Alb, în ), cunoscut și sub denumirea La Dame Blanche ("Doamna Albă") este cel mai înalt vârf din Alpi și din Europa de Vest, situat pe granița dintre Franța și Italia, în apropiere de colțul celor trei frontiere ale celor două țări cu Elveția. Înălțimea lui este de aproximativ 4.810 m, dar variază de la an la an cu câțiva metri, în funcție de căderile de zăpadă și condițiile climaterice. Cel mai înalt vârf din Europa este însă Elbrus din Munții Caucaz (Rusia), cu o înălțime de .

Muntele se află la granița dintre regiunile Haute-Savoie (Franța) și Valle d'Aosta (Italia). Localizarea vârfului este un subiect de controversă între cele două țări, fiecare plasându-l pe hartă între granițele sale. Hărțile franceze oficiale arată frontiera ca ocolind vârful principal pe la sud, susținând că cel mai înalt punct al Italiei este Mont Blanc de Courmayeur (4.748 m). În urma unei convenții semnată la Torino în 1861, între Franța și Regatul Sardiniei, granița a fost fixată în cel mai înalt punct al masivului, dar deseori hărțile franceze, datorită convenției din 1861 și a analizelor topografice ale cumpenei apelor, nu sunt de acord cu această soluție.

Cele mai importante orașe din vecinătatea Mont Blanc-ului sunt: Chamonix (Haute-Savoie, Franța) - locul desfășurării primelor Jocuri Olimpice de Iarnă, în 1924 - și Courmayeur (Valle d'Aosta, Italia)

Început în 1957 și terminat în 1965, Tunelul Mont Blanc, cu o lungime de  leagă cele două orașe și constituie una din cele mai importante rute de transport trans-alpin.

În Masivul Mont Blanc sunt foarte populare alpinismul, schiul și turismul montan. 
Prima escaladare a vârfului Mont Blanc a fost făcută pe 8 august 1786, de către Jacques Balmat și Michel Paccard; prima femeie care a atins vârful a fost Marie Paradis în 1808.

Ascensiune 

Prima ascensiune atestată a vârfului Mont Blanc, realizată de Jacques Balmat și Michel Paccard, ce a avut loc în 8 august 1786, a fost inițiată de Horace-Bénédict de Saussure și marchează debutul alpinismului contemporan.
Prima femeie care a atins vârful a fost Marie Paradis în anul 1808. Theodore Roosevelt, cel ce avea să fie președinte al Statelor Unite, a condus de asemenea o expediție - în timp ce se afla în „luna de miere” - atingând vârful în 1886.

În prezent, vârful este escaladat zilnic, pe durata sezonului de vară, de aproximativ 200 alpiniști amatori și poate fi considerat o ascensiune destul de ușoară pentru cineva bine antrenat și obișnuit cu altitudinea.
Această impresie se datorează și faptului că, față de Aiguille du Midi (unde ajunge telecabina), Mont Blanc este doar cu 1000 m mai înalt.

Oricum, în fiecare an, Mont Blanc face multe victime și în perioadele cele mai aglomerate (în general în August), serviciile de salvare locale trimit în medie 12 misiuni în ajutorul turiștilor rătăciți. Traseele necesită cunoștințe de alpinism, un ghid (sau un alpinist cu experiență) și echipament adecvat, deoarece includ treceri delicate și zone unde cad pietre.

Traseul clasic începe de la "Cuibul vulturilor" (2500m), cum este numit punctul terminus al trenulețului cu cremaliera: Tramway du Mont-Blanc.
Ascensiunea până la refugiul "Tête Rousse" (3167m) durează cca. 2-3 ore și nu prezintă dificultăți tehnice.
De la "Tête Rousse" până la refugiul "Goûter"(3817m) traseul traversează o zonă stâncoasa dificilă din punct de vedere tehnic, însă datorită numeroaselor cabluri de otel montate, aceasta  este accesibila fără a necesita echipament special. Riscul cel mai mare este datorat căderilor de pietre. Etapa durează cca. 3-4 ore.
Mai sus de "Goûter" traseul continuă pe ghețar, ascensiunea durând cca. 6 ore.

Note

Galerie foto

Vezi și 
 Listă de munți înalți din Europa

Legături externe 
 Pe Muntele Alb, 15 ianuarie 2007, Descoperă

Munți peste 4000 metri
Cele șapte vârfuri
Munți din Franța
Munți din Italia